Številka: 4-2019

**ZAPISNIK**

**4. seje Sveta KS Bohinjska Bela, ki je bila dne 03. 04. 2019 ob 20 uri v prostorih Doma krajanov Bohinjska Bela**

**z naslednjim dnevnim redom**

1. Pregled zapisnika zadnje seje
2. Pregled dodeljenih sredstev za delovanje KS
3. Čistilna akcija v KS 6. Aprila
4. Oživitev Praznika KS Bohinjska Bela in kresovanje
5. Razno

**Prisotni:**

* Anton Jamar, Bojan Brglez, Boštjan Razinger, Davorin Bernard, Martina Podlipnik Prešeren (člani sveta KS)
* Miro Kelbl, Francka Gregorc ( Turistično društvo)
* Jožica Vrečko ( Kulturno društvo)
* Tom Pogačar (društvo Jamarjev)
* Gašper Humar (Klub blanskih ribičev)
* Matjaž Berčon (Občina Bled)

1. **V uvodnem nagovoru je predsednik sveta KS izpostavil teme prejšne seje :**

### Ureditev čajne kuhinje v kulturnem domu:

dogovorjen je bil sestanek med predstavnikom KS Anton Jamar, predstavnikom Kulturnega društva Jožica Vrečko in najemnice Bojana Humar s predstavnikom občine Matjažem Berčonom, da se čajna kuhinja dokončno uredi.

(višina predvidenih sredstev je okoli 5.000 )

## Vprašanje javne razsvetljave in pločnika na relaciji Zg. Vas - Podklanec:

med Zgornjo vasjo in Podklancem ni javne razsvetljave in pločnika. Cesto uporabljajo dijaki ki hodijo z vlakom v šolo, ostali potniki z vlakom, turisti na poti do edine vaške gostilne in ostali sprehajalci. Še vedno ostaja odprt ta problem, s katerim je občina seznanjena.

* **Ureditev eko otoka pred cerkvijo** Po zagotovilih gospoda Berčona bo tam tipsko urejen eko otok, (en tak je že postavljen na Rečici zraven gasilskega doma). S tem se bo odlaganje smeti v Spodnji vasi uredilo.

**II. Pregled dodeljenih sredstev za delovanje KS**

Občina Bled je KS Bohinjska Bela odobrila 4.481 € letnih sredstev. Sprejet je bil sklep, da do porabe v višini 300 € lahko razpolaga predsednik KS Anton Jamar, v kolikor pa je znesek višji, se morajo o porabi strinjati še ostali člani KS.

Na ustanovni seji Sveta KS je bilo obljubljeno več (cca 10.000 €). G. Berčon navaja, da je bilo to predvideno, vendar je potreben nov zakon o financiranju KS, ki pa ga letos še ni in je v planu do prihodnjega leta. Zato bo občina razliko kompenzirala z manjšimi investicijami v KS.

**III. Čistilna akcija** bo 6. aprila z zborom ob 9 uri pred trgovino. Vabljena vsa društva

**IV. Oživitev praznika KS** Bohinjska Bela – ker je letos premalo časa do praznika in je ravno v času Velike noči, ga bomo poskušali oživiti prihodnje leto s pravočasnimi pripravami.

Kresovanje bo kot vsako leto pri Ribičih in prav tako se planira na dan 1. maja pohod v jamo. Glede pohoda v jamo se je potrebno dogovoriti z Jamarskim društvom.

**V. Razno**

* Od 15. aprila se bodo pričela dela za ureditev kolesarske steze na relaciji med Mačkovcem do odcepa za Boh. Belo. Čas za izvedbo je 150 dni. Skozi Bohinjsko Belo do Obrn bo potekala kolesarska steza skozi vas po obstoječi cesti z usmerjevalnimi oznakami.
* Pri osnovni šoli je potrebno urediti poleg stopnic še klančino za dostop do igral.
* Ureditev parkirišča pred trgovino. Predlog je ureditev s plavo cono - časovno omejeno parkiranje pred trgovino ( do 4 ure ). Ta režim naj velja od 8 ure zjutraj do 20 ure zvečer. Predlagamo tudi označitev 4-5 parkirnih prostorov pred Rotom.
* Problematika radarja na Bohinjski Beli

* Umiritev prometa na Podklancu s fizičnimi ovirami je po mnenju KS nepotrebna

S strani predstavnika Občine pa je tudi zagotovljeno, da fizične ovire niso v planu.

Potrebna je tudi ureditev poškodovanih ovir v vaškem jedru.

Anton Jamar

Predsednik sveta KS

